OpenLLM-France/wikimedia huggingface dataset:
# Lluís Moret i Català

Lluís Moret i Català (Mataró 1859 - 1926) Fou un polític català, un dels principals cacics polítics de la ciutat de Mataró en els darrers anys de la restauració borbònica.
Milità en el Partit Liberal, primer dins la fracció dirigida pel comte de Romanones i després per Izquierda Liberal a les eleccions generals espanyoles de 1920 i 1923. Fou nomenat governador civil de Lleida i de Badajoz.

## Enllaços externs

* Fitxa del Congrés dels Diputats (castellà)
* Eleccions generals a Mataró els anys de la Restauració
# Cantó d'Alacant

El cantó d'Alacant va ser un cantó d'escassa durada en el context de la rebel·lió cantonal que va tindre lloc durant la Primera República Espanyola. Va ser creat el 20 de juliol com a resultat d'una expedició marítima del Cantó de Cartagena, però quan s'hi van marxar els cantonals murcians de tornada a Cartagena, les autoritats locals "centralistes" -que així anomenaven els insurgents als partidaris del govern de Madrid- van recuperar el control i van posar fi al cantó el 23 de juliol.

## Història

La primera expedició marítima del Cantó de Cartagena va tindre lloc el 20 de juliol de 1873 en una acció simultània del vaixell de paletes Fernando el Católico al comandament del general Juan Contreras cap a Mazarrón i Águilas a la costa murciana, i de la fragata blindada Vitoria al comandament de "Antonete" Gálvez cap a Alacant. En principi, les dues missions van tindre èxit, doncs Mazarrón i Águilas es van incorporar al "Cantó Murcià" i Gálvez va proclamar el cantó d'Alacant, amb la constitució d'una Junta de Salut Pública. No obstant això, tres dies després de la tornada de la Vitoria a Cartagena, les autoritats "centralistes" van recuperar el control d'Alacant i van posar fi al cantó. Gálvez va tornar en el Vigilante, que va ser requisat al port d'Alacant i va fer escala a Torrevella, on una comissió es va entrevistar amb ell per adherir-se al "Cantó Murcià" i deixar de pertànyer a la província d'Alacant. Malgrat això, quan el 23 de juliol el Vigilante estava a punt d'entrar a Cartagena, va ser interceptat per la fragata alemanya SMS Friedrich Carl i va fer ús del decret recentment aprovat pel govern de Nicolás Salmerón que declarava "pirates" a tots els vaixells que enarboraren la bandera roja cantonal, pel que podien ser capturats pels bucs de qualsevol país dins fins i tot de les aigües jurisdiccionals espanyoles. A més, el comodor R. Werner, comandant de la Friedrich Carl, exigia el lliurament de la fragata Vitoria perquè també havia enarborat la bandera roja. Finalment, la Junta de Cartagena va lliurar el Vigilant a Werner però no la Vitoria, que estava fora de perill al port.

## Vegeu també

* Cantonalisme
* Cantó de Cartagena
* Cantó de Torrevella

## Referències

* ↑ «La 'Armada' en 1873 y los últimos ataques piratas a Valencia y Alicante» (en castellà), 21-03-2015. [Consulta: 14 juny 2020].
* ↑ Barón Fernández, José. El movimiento cantonal de 1873 (1ª República). Sada (A Coruña): Edicios do Castro, 1998. ISBN 84-7492-896-6.
# Bellova Ves

Bellova Ves és un poble i municipi d'Eslovàquia que es troba a la regió de Trnava, a l'oest del país.

## Història

La vila fou fundada el 1951.
# Freeport (Nova York)

Freeport és una població dels Estats Units a l'estat de Nova York. Segons el cens del 2000 tenia 43.783 habitants.

## Demografia

Segons el cens del 2000, Freeport tenia 43.783 habitants, 13.504 habitatges, i 9.911 famílies. La densitat de població era de 3.682,9 habitants/km².
Dels 13.504 habitatges en un 36,4% hi vivien nens de menys de 18 anys, en un 49,7% hi vivien parelles casades, en un 17,8% dones solteres, i en un 26,6% no eren unitats familiars. En el 21,2% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,2 i el nombre mitjà de persones que vivien en cada família era de 3,65.
Per edats la població es repartia de la següent manera: un 26,4% tenia menys de 18 anys, un 9,1% entre 18 i 24, un 32,1% entre 25 i 44, un 22% de 45 a 60 i un 10,5% 65 anys o més.
L'edat mediana era de 35 anys. Per cada 100 dones de 18 o més anys hi havia 89,3 homes.
La renda mediana per habitatge era de 55.948 $ i la renda mediana per família de 61.673 $. Els homes tenien una renda mediana de 37.465 $ mentre que les dones 31.869 $. La renda per capita de la població era de 21.288 $. Entorn del 8% de les famílies i el 10,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Freeport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Freeport». American Fact Finder. Oficina del Cens dels Estats Units, 12-01-2010.
# Jaume Ortí i Ripollès

Jaume Ortí i Ripollès (Terrassa, 13 de maig de 1918 - Terrassa, 23 d'agost de 1999) fou un futbolista català de la dècada de 1940.
Jugava a la posició d'extrem dret.
Va ser jugador del Terrassa FC des de 1940, amb el qual arribà a jugar a segona divisió la temporada 1942-43. L'any 1944 fitxà pel RCD Espanyol, on jugà dues temporades a primera divisió. També jugà a l'equip reserva de l'Espanyol. Posteriorment retornà al Terrassa FC i jugà a l'EC Granollers.
Va ser entrenador del CD Talleres Agut (1951-57).

## Referències

* ↑ Juan Pedro Martínez; Xavi Ensenyat. Cor Perico. RCD Espanyol, 2018.
* ↑ «Jaume Ortí Ripollès». Terrassa FC. Arxivat de l'original el 2022-05-15. [Consulta: 9 abril 2019].
* ↑ «En Tarrasa». Mundo Deportivo, 26-04-1940. [Consulta: 9 abril 2019].
* 1 2 3 «Fitxa d'Ortí». Periquito.cat. [Consulta: 9 abril 2019].
* ↑ Jaume Ortí i Ripollès a BDFutbol
* ↑ «En la Bordeta». Mundo Deportivo, 01-10-1947. [Consulta: 9 abril 2019].
# Dinàmena

Dinàmena (en grec antic Δυναμένη) va ser segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis. És una de les dotze nimfes que mencionen els quatre autors que ens han deixat llistes sobre elles, Homer, Hesíode, Apol·lodor i Gai Juli Higí. Dinàmena, juntament amb la seva germana Ferusa, està associada a la creació de les grans onades de l'oceà, segons Apol·lodor.
Homer diu que va ser una de les trenta-dues nereides que van pujar des del fons de l'oceà per arribar a les platges de Troia i plorar, juntament amb Tetis la futura mort d'Aquil·les

## Referències

* ↑ Homer. Ilíada, XVIII, 38 i seg.
* ↑ Hesíode. Teogonia, 256
* ↑ Apol·lodor. Βιβλιοθήκη, I, 2, 7
* ↑ Gai Juli Higí. Fabularum, prefaci, 8
* ↑ Homer. Ilíada, VIII, 38 i seg.
# Novi Put

«Novi Put» té aquests significats:
* Novi Put (Xebékino), localitat de l'óblast de Bélgorod, a Rússia
* Novi Put (Rakítnoie), localitat de l'óblast de Bélgorod, a Rússia
# Jan Kott

Jan Kott (27 d'octubre de 1914, Varsòvia, Polònia - 23 de desembre de 2001, Santa Monica, Califòrnia, Estats Units) és un conegut crític i teòric teatral polonès del segle xx.

## Biografia

Jan Kott va estudiar lletres a Varsòvia, on va néixer, es traslladà a París, on s'estigué des del 1938, amb beca, abans de tornar a Polònia abans de la guerra. Fou membre de la Resistència a Polònia. Després de la Segona Guerra Mundial va fer classes de literatura francesa a Wrocław, i també de literatura polonesa a Varsòvia. Kott fou un gran defensor del realisme.
Va realitzar un gran treball de divulgació d'aquesta tradició expressiva realista, d'acord amb l'època i la situació política. Tanmateix, decebut profundament per les consignes partidàries, s'allunyà el 1957 de la línia oficial i trià una perspectiva independent. Això el va conduir a les seves grans interpretacions de la cultura occidental.
Va emigrar als Estats Units el 1966 com a lector primer a la Universitat Yale i després a Berkeley. Va fer també classes a la Universitat hebrea de Jerusalem cap als volts de 1975. A Amèrica del Nord va participar-hi al The New Republic, Partisan Review i The New York Review of Books. De fet, va morir a Santa Mònica, Califòrnia, després d'una crisi cardíaca. Només va tornar una vegada a Varsòvia, el 1981.

## Obres

Kott fou un poeta, poliglota i crític. Va traduir Molière, Diderot, Sartre, Ionesco, Albert Camus i altres autors a l'anglès. Escrigué més de trenta llibres, i destaquen els seus treballs sobre la tragèdia grega i sobre Shakespeare. En aquest segon cas, l'interpreta molt existencialment, com Eugène Ionesco i Samuel Beckett. L'edició anglesa del seu famós llibre sobre el dramaturg anglès, amb pròleg de Peter Brook, s'anomenava Shakespeare, el nostre contemporani, i la posada en escena d'El Rei Lear pel mateix Brook estigué molt influenciada per Kott. A més a més, escrigué sobre teatre japonès, un teatre que sempre va admirar, i també sobre les dues grans figures poloneses del teatre de la segona meitat del segle XX: Jerzy Grotowski i Tadeusz Kantor.
* Mitologia i realisme (1946)
* Apunts sobre Shakespeare (1969)
* Les menges dels déus (1977)
* Shakespeare, el nostre contemporani (2002)
* Theater Notebook
* Rierol de pedra, assaigs sobre el teatre japonès
* The Bottom Traslation

## Referències

* ↑ Willa Decjusza, Stowarzyszenie. «Jan Kott» (en polonès). Culture.pl, 2011. Arxivat de l'original el 2013-10-06. [Consulta: 26 desembre 2011].
# Lluís Montanyà i Angelet

Lluís Montanyà i Angelet (Barcelona, 23 de març de 1903 - Ginebra, 21 de març de 1985) fou un escriptor i periodista català.
Va ser promotor de l'avantguardisme a Catalunya des de la redacció de L'Amic de les Arts, on inicià la seva tasca com a crític periodístic el 1926, i les seves col·laboracions a La Publicitat, Mirador i Revista de Catalunya. El 1928 va signar amb Salvador Dalí i Sebastià Gasch el Manifest groc. També publicà els Fulls Grocs amb Sebastià Gasch i Guillem Díaz-Plaja i Contestí. També va fer amistat amb Federico García Lorca quan va visitar Barcelona.
En acabar la guerra civil espanyola s'exilià i des del 1939 residí a Ginebra, on hi treballà com a traductor de les Nacions Unides. Des de l'èxode de la Guerra Civil, el 1938, durant el seu exili, deixà d'escriure, definitivament, a excepció d'un únic article, sobre Jacint Verdaguer, en el setmanari francès Les Lettres Françaises. El 1977 publicà Notes sobre el Superrealisme i altres escrits, un recull dels seus escrits.

## Llibres publicats

* Manifest Groc (1928) - (Gènere: Investigació i divulgació)
* Notes sobre el superrealisme i altres escrits - Barcelona: Edicions 62 - (1977) - (Gènere: Estudis literaris)
* Defensa de l'avantguardisme - Barcelona: A Contra Vent - (2010) - (Gènere: Estudis literaris)

## Referències

* 1 2 3 «Lluís Montanyà i Angelet». Gran Enciclopèdia Catalana. Barcelona: Grup Enciclopèdia Catalana.
* 1 2 3 Centelles, Esther «Materials per a una bibliografia de Lluís Montanyà». Llengua i literatura, Núm. 1, 1986, pàg. 473-483 [Consulta: 8 agost 2016].
* ↑ «Ha mort Lluís Montanyà, teòric de l'avantguarda». Diari Avui, 22-03-1985, pàg. 22.
* ↑ Barenys, Natàlia; Portell, Susanna. Epistolari Sebastià Gasch-Josep Francesc Ràfols (1921-1954). L'Abadia de Montserrat, 2002, p. 60–63. ISBN 978-84-8415-377-1.
* ↑ «Necrológicas. Lluís Montanyà, escritor». El País, 21-03-1985 [Consulta: 8 agost 2016].
* ↑ «Montanyà i Angelet, Lluís». Institució de les Lletres Catalanes (ILC). Generalitat de Catalunya [Consulta: 8 agost 2016].
# Cantó d'Alajuela

Alajuela és el cantó número 1 de la província de Alajuela, Costa Rica. Està localitzat a la Vall Central del país. Posseeix una àrea de 388.43 km² i està dividit en 14 districtes. Limita a l'est amb els cantons de Sarapiquí, Heredia, Belén i Santa Ana, al sud amb Santa Ana i Mora, a l'oest amb Atenes, Grècia, Poás i Valverde Vega, i al nord amb el districte de Río Cuarto de Grècia. Va ser fundat el 7 de desembre de 1848. La seva capçalera és la ciutat d'Alajuela.
Segons dades de l'Institut Nacional d'Estadística i Censos, per a l'any 2013 el cantó de Alajuela tenia 285.259 habitants, sent el segon més poblat del país. El cantó compta amb un alt índex d'alfabetització (99.4%), i per a l'any 2012 presentava un alt índex de desenvolupament humà (0.749) segons el Programa de les Nacions Unides per al Desenvolupament.
L'eix principal del cantó és la ciutat de Alajuela, la segona ciutat més poblada del país després de la capital nacional, San José. En Alajuela es troba el principal aeroport de Costa Rica, l'Aeroport Internacional Juan Santamaría, anomenat d'aquesta forma en honor de l'heroi nacional nascut a Alajuela. El cantó posseeix una economia basada en el comerç i els serveis. En l'agricultura, es produeix cafè i canya de sucre principalment. La majoria de la producció de bestiar d'engreix i de llet té lloc a les regions veïnes al cantó. Alajuela és seu d'indústries, empreses manufactureres, cooperatives i zones franques. També és centre d'activitats recreatives, turístiques, esportives i culturals.

## Districtes

El cantó central de Alajuela es compon dels següents districtes:
* Alajuela
* San José
* Carrizal
* San Antonio
* Guácima
* San Isidro
* Sabanilla
* San Rafael
* Río Segundo
* Desamparados
* Turrúcares
* Tambor
* Garita
* San Miguel

## Referències

* ↑ «Atlas del Desarrollo Humano Cantonal de Costa Rica 2012» (en español). Arxivat de l'original el 2016-03-05. [Consulta: 18 març 2016].

## Enllaços externs

* Història de Alajuela
# Delray Beach

Delray Beach és una població dels Estats Units a l'estat de Florida. Segons el cens del 2007 est. tenia 64.112 habitants.

## Demografia

Segons el cens del 2000, Delray Beach tenia 60.020 habitants, 26.787 habitatges, i 15.081 famílies. La densitat de població era de 1.507,7 habitants per km².
Dels 26.787 habitatges en un 18,9% hi vivien nens de menys de 18 anys, en un 42,4% hi vivien parelles casades, en un 10,2% dones solteres, i en un 43,7% no eren unitats familiars. En el 35,3% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,87.
Per edats la població es repartia de la següent manera: un 18,2% tenia menys de 18 anys, un 6,3% entre 18 i 24, un 27,1% entre 25 i 44, un 22,4% de 45 a 60 i un 25,9% 65 anys o més.
L'edat mitjana era de 44 anys. Per cada 100 dones de 18 o més anys hi havia 88 homes.
La renda mitjana per habitatge era de 43.371 $ i la renda mitjana per família de 51.195 $. Els homes tenien una renda mitjana de 33.699 $ mentre que les dones 28.469 $. La renda per capita de la població era de 29.350 $. Entorn del 8,2% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Delray Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Delray Beach». American Fact Finder. Oficina del Cens dels Estats Units, 12-01-2010.
# Delporte (cràter)

Delporte és un cràter d'impacte situat en la cara oculta de la Lluna. Recobreix part del bord nord-oest de l'enorme plana emmurallada del cràter Fermi, i el cràter Litke se situa molt proper a la vora suroriental.
El brocal d'aquest cràter està erosionat només marginalment, encara que no és del tot circular i la vora és una mica desigual. Presenta una terrassa al llarg de la paret interior nord. En el punt central apareix una cresta central que s'estén cap al nord.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Delporte (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 19 juliol 2018].
* «LROC :: QuickMap - Targeting Mapa LROC» (en anglès). [Consulta: 8 novembre 2018].
# Saint John (Nova Brunswick)

Saint John és la ciutat més gran de la província canadenca de Nova Brunswick i el municipi més antic del Canadà. La ciutat és el centre industrial de la província de Nova Brunswick. És al llarg de la costa nord de la badia de Fundy, just a la desembocadura del riu Saint John.

## Fills il·lustres

* Frances James, (1903-1988)va ser una soprano.

## Demografia

* Població (any 2006): 68043.
* Àrea metropolitana: 122389.

## Enllaços externs

* Lloc Oficial de la ciutat de Saint John
# Discogobio propeanalis

Discogobio propeanalis és una espècie de peix cipriniforme de la família dels ciprínids.

## Morfologia

Els mascles poden assolir els 9,1 cm de longitud total.

## Distribució geogràfica

Es troba a Yunnan (Xina).

## Referències

* ↑ Lin S.-Y. 1931. Carps and carp-like fishes of Kwangtung and adjacent inlands. Carps Kwangtung. 1-167.
* ↑ BioLib (anglès)
* 1 2 FishBase (anglès)
* ↑ Zheng, L. i W. Zhou, 2008. Revision of the cyprinid genus Discogobio Lin, 1931 (Pisces: Teleostei) from the upper Red River basin in Wenshan Prefecture, Yunnan, China, with descriptions of three new species. Environ. Biol. Fish. 81:255-266.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rutxpózia

Rutxpózia (en rus: Ручпозъя) és un poble de la República de Komi, a Rússia, segons el cens del 2010 tenia 5 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Diversitat genètica

La diversitat genètica és un nivell de la biodiversitat que es refereix al nombre total de característiques genètiques de la composició genètica d'una espècie. Es distingeix de la variabilitat genètica, que descriu la tendència de les característiques genètiques a variar.
El camp científic de la genètica de poblacions inclou diverses hipòtesis en relació amb la diversitat genètica. La teoria neutralista de l'evolució postula que la diversitat és el resultat de l'acumulació de substitucions neutres. La selecció diversificant és la hipòtesi que dues subpoblacions d'una mateixa espècie viuen en ambients diferents que afavoreixen al·lels determinats en un lloc particular. Això pot tenir lloc, per exemple, si l'espècie té un àmbit de distribució gran en relació a la mobilitat dels seus individus. La selecció dependent de la freqüència és la hipòtesi que diu que, a mesura que un al·lel esdevé més comú, perd aptitud. Això té importància en les relacions hoste-patogen, en què una gran freqüència d'un al·lel defensiu en l'hoste significa que és més probable que el patogen es pugui escampar si és capaç de superar aquest al·lel.
# Dipturus crosnieri

Dipturus crosnieri és una espècie de peix de la família dels raids i de l'ordre dels raïformes.

## Reproducció

És ovípar i els ous tenen com a banyes a la closca.

## Hàbitat

És un peix marí i d'aigües profundes (22°S-23°S) que viu entre 300–850 m de fondària.

## Distribució geogràfica

Es troba a l'oceà Índic occidental: costa sud-occidental de Madagascar.

## Observacions

És inofensiu per als humans.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 (106 blank)). Caratteri.
* ↑ BioLib (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 3 FishBase (anglès)
* ↑ Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* ↑ Seret, B., 1989. Deep water skates of Madagascar. Part 3. Rajidae (Pisces, Chondrichthyes, Batoidea). Raja (Dipturus) crosnieri. Cybium 13(2): 115-130.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.